ભારતમાં પોતાના પાંચમા રિસર્ચ અને વિકાસ કેન્દ્ર ( આરએન્ડડી સેન્ટર ) ની સ્થાપનાની જાહેરાત કરતાં કંપનીએ કહ્યું છે કે ભારત ઓછી કિંમતે મોટરસાઇકલ બનાવનાર એક વૈશ્વિક કેન્દ્રના રૂપમાં વિકસીત થશે . અહીંથી આફ્રિકા અને લેટિન અમેરિકાના દેશોને પણ નિકાસ કરવામાં આવશે . યામાહાના નવા એકમ યામાહા મોટર રિસર્ચ એન્ડ ડેવલોપમેન્ટ ઇન્ડિયા પ્રાઇવેટ લિમિટેડ ( વાઇએમઆરઆઇ ) ની સ્થાપના આ વર્ષે ફેબ્રુઆરીમાં ઉત્તર પ્રદેશના સુરજપુરમાં કરવામાં આવી છે . વાઇએમઆરએમે સૌથી સસ્તી મોટરસાઇકલ બનાવવાની દિશામાં કાર્ય શરૂ કરી દિધું છે , જેમાં સૌથી પહેલાં ભારતમાં લોન્ચ કરવામાં આવશે . વાઇએમઆરઆઇના મેનેજિંગ ડિરેક્ટર તોશિકાજુ કોબાયાશીએ જણાવ્યું હતું કે અમારો ઉદ્દેશ્ય દુનિયામાં સૌથી સસ્તા ટુવ્હિલર મોડલ અને સસ્તા પાર્ટ્સ બનાવવાનો છે . સાથે જ અમારું લક્ષ્ય ભારત અને અહીંથી નિર્યાત કરવામાં આવતાં દેશો માટે લગભગ 500 ડોલરમાં સૌથી સસ્તી મોટરસાઇકલ બનાવવાનો છે . આ મોટરસાઇકલના લોંચીગ અંગે સમય મર્યાદાનો ખુલાસો કરવામાં આવ્યો નથી તેમને કહ્યું હતું કે આ મોટરસાઇકલનું એન્જિન 100 સીસી અથવા તેથી વધારે હશે . અમે આને સૌથી પહેલાં ભારતમાં લોન્ચ કરીશું . ભવિષ્યમાં આફ્રિકા અને લેટિન અમેરિકાના દેશોમાં પણ તેનું નિકાસ કરવામાં આવશે . ભારતીય બજારમાં પોતાની સ્થિતી મજબૂત બનાવવા માટે કંપની 2016 સુધી દર વર્ષે એક નવું સ્કુટર લોંચ કરશે . તે ઉપરાંત ટૂંક સમયમાં તૈયાર થનાર પોતાના ચેન્નઇ સંયંત્રમાં 2015 સુધી બીજા આરએન્ડડી સેન્ટરની સ્થાપના કરશે .